मोहल्ला मिर्ची टोला निवासी वार्ड 29 से सभासद प्रत्याशी और निर्दलीय प्रत्याशी के बची पहले से ही तनातनी थी जो चुनाव बाद खूनी संघर्ष में बदल गई। निर्दलीय प्रत्याशी अफजाल का आरोप है कि आरोपी पहले भी जान से मारने की धमकी दे चुका था। वह चुनाव में उसे बैठाने का दबाव बना रहा था। बुधवार को चुनाव प्रक्रिया खत्म होने के बाद वह अपने साथियों के साथ आया और उनके घर पर हवाई फायरिंग शुरू कर दी। आरोप है कि घरों में घुसकर उन्होंने तोड़फोड़ भी की और महिलाओं के साथ अभद्रता भी की। अफजाल ने पुलिस को बताया कि 20 से 25 लोग हथियारों से लैस थे। हमलावर फायरिंग करते हुए फरार हो गए। गोली लगने से इलियास की जान चली गई।